钦定古今图书集成/历象汇编/乾象典/第041卷 > 前调〈秋月〉 周紫芝
## 钦定古今图书集成/历象汇编/乾象典/第041卷 > 前调〈秋月〉 周紫芝

冰轮飞上，正金波翻动，玉壶新绿。风帽还欹清露滴，
凛凛微生寒粟。白玉楼高，水晶帘卷，十里堆琼屋。千
山人静，怒龙声喷蕲竹。　夜久斗落天高，银河还对
泻，泠悬双瀑。此地人间何处有，难买明珠千斛。弄影
人归，锦袍何在，更谁知鸿鹄。素光如练，满天空挂寒
玉。